৩। প্রাথমিক জিজ্ঞাসাবাদে তিনি স্বীকার করেন তার নাম তহুরা ইসলাম চৌধুরী(ইফতা)(১৮), পিতা- মাওলানা মঈনুল ইসলাম চৌধুরী, মাতা- সৈয়দা আজিজুন্নেছা, সাং- সুরাবই, পোষ্ট- সুরাবই, থানা- শায়েস্তাগঞ্জ, জেলা- হবিগঞ্জ এবং তিনি নিষিদ্ধ ঘোষিত জঙ্গী সংগঠন জামায়াতুল মুজাহিদিন বাংলাদেশ (জেএমবি) এর (সারোয়ার-তামিম গ্রুপ) ০১ জন সক্রিয় সদস্য। সামাজিক যোগাযোগ মাধ্যম ফেসবুকের মাধ্যমে জনৈকা সায়মা খাতুন এবং খাদেমুল ইসলাম@ রফিকুল ইসলাম@ জুনায়েদের সাথে তার পরিচয় এবং নিয়মিত যোগাযোগ হতো। তাদেরই প্ররোচনায় তিনি গত ১৫ মার্চ ২০১৭ তারিখে উগ্রপন্থী ও জঙ্গী মতাদর্শে উদ্ভুদ্ধ হয়ে বাসা থেকে বের হয়ে যান। ঐদিনেই তিনি জেএমবি (সারোয়ার-তামিম গ্রুপ) এর সদস্য রফিকুল ইসলাম@জুনায়েদ এর সহযোগিতায় কুমিল্লা হয়ে কক্সবাজারের উদ্দেশ্যে রওনা দেন। কক্সবাজারে সাংগঠনিক কার্যক্রমের জন্য তারা বসবাস শুরু করেন। সেখানে তারা সাংগঠনিক সিদ্ধান্ত অনুযায়ী ১৯ মার্চ ২০১৭ তারিখ বয়সে প্রায় দ্বিগুন রফিকুল ইসলাম@ জুনায়েদের সাথে বিবাহ বন্ধনে আবদ্ধ হন। সর্বশেষে সিলেটের আতিয়া মহল, মৌলভীবাজারের ফতেহপুর ও বড় হাটে আইন-শৃঙ্খলা বাহিনীর জঙ্গী বিরোধী অভিযানের ফলে জঙ্গীরা কোণঠাসা হয়ে পড়ে। ফলে তহুরা কিছুদিন আতœগোপনে থাকার জন্য গত ০৩ এপ্রিল ২০১৭ তারিখে তার নানার বাসা বি-বাড়িয়ায় চলে আসেন এবং তিনি আরো স্বীকার করেন যে, পরিস্থিতি স্বাভাবিক হলে তিনি আবার ফেরত গিয়ে সংগঠনের কার্যক্রম পুনরায় শুরু করবেন।